### Beslutning

Godkendt.

Afbud: Richard Frederiksen, Charlotte Overgaard (Stedfortræder: Natasha Johansen)

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Svebølle-Viskinge lokalområde søger om frigivelse af midler til etablering af et legeområde til hunde på cirkuspladsen i Svebølle.

## Indstillinger

Direktøren indstiller, at

1. Ansøgningen imødekommes med en rammebevilling på 35.000 kr..
2. Der afsættes 2.500 kr. årligt til drift og vedligehold.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Svebølle-Viskinges samlede andel af de to Få det fikset puljer er 2 mio. kr., hvoraf der resterer til disponering 1,44 mio. kr. kr.

René Mortensen lokalområde har på borgermøde den 29. august 2024 godkendt 5 projekter til i alt 1,65 mio. kr.

Projektet "Hundelegeområde" er et delprojekt i det samlede projekt vedr. Svebølle/Viskinge, Få det fikset-puljen. Lokalområdet søger om 35.000 kr. af den samlede pulje. Den samlede anlægssum for hundelegeområdet udgør 35.000 kr.

Lokalområdet vil etablere et mødested for hunde og deres ejere på det, der kaldes Cirkuspladsen i Svebølle. Arealet har ligget ubenyttet hen gennem mange år. Det har tidligere være stedet, hvor cirkus holdt til. Men [adresse] ønsker ikke længere at være et sted der er så gemt af vejen. Området har gennem flere år været benyttet af hundeejere som lufte-område. Der er intet sted i [adresse] området, hvor hundeejerne lovligt kan slippe deres hund løs. Det sker dog alligevel på bl.a. idrætsanlægget og på arealet, hvor der nu ønskes opsat hegn.

Arealet er centralt beliggende, og omgivet af en bred og høj randbeplantning. Der sættes hegn indenfor beplantningen mod nord og vest, og udenfor beplantningen mod syd og øst. Der etableres en maskinlåge i nordøstligt hjørne, som i dag er den adgang kommunen bruger, når der skal slås græs. Det etableres yderligere en adgang i det sydvestlige hjørne i form af en klaplåge.

For at imødegå støjgener for de omkringboende, opsættes der skilte ved de to adgange med ordensreglement for området. Herunder bl.a. at hunde ikke må være til gene, ej heller ved gøen. Derudover søges eventuelle klager løst ved dialog. Der er forsøgt indhentet flere tilbud på hegn, men opgaven er så lille, at hegnsfirmaerne ikke er vendt tilbage med et tilbud.

*Drift og vedligeholdelse*

De afledte omkostninger til drift og vedligeholdelse anslås at være 2.500 kr. årligt.

Det er administrationens anbefaling, at de afledte driftsomkostninger opgøres og tilrettes det administrative driftsbudget fra året efter, at hundelegeområdet er etableret.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om etablering af hundelegeområdet. Projektet indebærer, at der skal udarbejdes en brugsretsaftale.

## Økonomiske konsekvenser

Svebølle-Viskinge lokalområde har samlet 1,65 mio. kr. tilbage i deres Få det fikset pulje.

Den samlede anlægssum til hundelegeområdet er 35.000 kr.

Lokalsamfundet har stemt om at bruge 35.000 kr. af puljen til gennemførsel af projektet.

Når de afledte driftsomkostninger er beregnet, tilrettes det administrative budget fra året efter,
at projektet er etableret.

[adresse] bemærkninger er indarbejdet i sagen.

### Sagens forløb

20/11/2024 Økonomiudvalget
Anbefales.

Afbud: Tobias Møller